stanford-oval/wikipedia huggingface dataset:
Mittauspatteristo
Mittauspatteristo vuoteen 1992

Mittauspatteristo muutti alkuperäisestä sijoituspaikastaan Hämeenlinnan Suomen kasarmeilta Kankaanpään Niinisaloon vuonna 1950. Siellä patteristo toimi aluksi varuskunnan ns. lamellikasarmissa, kunnes sille valmistui oma kasarmi vuonna 1966. Vuonna 1960 tehdyn organisaatiomuutoksen jälkeen patteristoon kuuluivat esikunta, mittauspatteri sekä mittaus- ja tiedustelukoulu. Itsenäisenä joukkoyksikkönä patteristo lakkasi olemasta lokakuun alussa 1979, jolloin se liitettiin Tykistökouluun. Syyskuun alussa 1987 patteristosta tuli Satakunnan tykistörykmentin yksi joukkoyksikkö.
Ennen yhdistämistään Suojelu- ja Sääkoulun kanssa patteristo käsitti kaksi varusmiehiä kouluttavaa patteria, 1. ja 2. Mittauspatterin. Kumpikin vastaanotti vuorotellen yhden saapumiserän ja järjesti tuleville ryhmänjohtajille oman mittaustiedustelualiupseerikurssin. Vuoden 1989 loppuun aliupseerien että miehistön palvelusaika oli 330 vuorokautta. Vuoden 1990 alusta lähtien palvelusaikamuutoksen johdosta miehistön palvelusajaksi tuli 285 vuorokautta, poikkeuksena kirjurit ym. jotka palvelivat 240 vrk. Patterit kouluttivat varusmiehiä ääni-, valo- ja tutkamittaukseen. Käytössä oli myös kaukotähystyskalustoa ja maastonvalvontatutkia. Mahdollisessa liikekannallepanossa mittaustiedustelumiehen koulutuksen saaneista reserviläisistä olisi muodostettu armeijakuntien alaisia mittauspattereita. Suojelu- ja Sääkouluun yhdistämisen seurauksena sanat Mittauspatteristo sekä mittaustiedustelu poistuivat käytöstä. Rovajärven ampumaleireillä toimi Harjoitusmittauspatteri (HarjMittPtri).
Tykistöprikaatin aloittaessa toimintansa maaliskuun alussa 1992 Mittauspatteriston nimi muutettiin Tiedustelupatteristoksi. Nimenmuutoksen yhteydessä patteriston tehtävät laajenivat käsittämään maavoimien sääpalvelun ja sen kehittämisen sekä maavoimien kuvaustiedustelutoiminnan. Ballistinen sääpalvelu siirtyi konkreettisesti Tiedustelupatteriston vastuulle Suojelu- ja Sääkoulun toimintojen siirtyessä Tikkakoskelta Niinisaloon lokakuun alussa 1992.
Perinteet

Mittauspatteristo sai vuonna 1958 oman lipun, jonka suunnitteli Gustaf von Numers. Lippu vihittiin käyttöön puolustusvoimien lippujuhlapäivänä 4. kesäkuuta 1958. Patteriston perinnepäivä oli sen perustamisen vuosipäivä 11. kesäkuuta ja perinnemarssina Heikki Klemetin sovittama Vanha marssi Pohjanmaalta. Mittauspatteristossa palvelleiden, talvi- ja jatkosodassa kaatuneiden sotilaiden muistotaulut paljastettiin patteriston 35-vuotispäivänä 11. kesäkuuta 1959.
Mittauspatteristossa varusmiespalveluksensa suorittaneiden yhdyssiteeksi perustettiin vuonna 1964 Mittauspatteriston Kilta ry Katajanokan Kasinolla Helsingissä pidetyssä kokouksessa. Killalle perustettiin paikallisosastot Helsinkiin, Hämeenlinnaan, Kankaanpäähän, Turkuun, Poriin ja Tampereelle. Killan nimi muutettiin vuonna 1996 Mittamies- ja Tiedustelukillaksi. Vuonna 2012 kiltaan yhdistettiin Topografikillan jäsentoiminta, jolloin nimeksi tuli Mittamies- ja Topografikilta. Kilta on Tykistöprikaatin Killan jäsenkilta. Vuonna 2016 Mittamies- ja Topografikillalla oli alaosastot Helsingissä, Turussa, Porissa ja Kankaanpäässä.
Komentajat

Patteristonkomentajina ovat olleet:
majuri Väinö Mäkinen 1952–1955, vs. komentaja
everstiluutnantti Veikko Larri 1955–1961
everstiluutnantti Reino Tirronen 1961–1970
everstiluutnantti Matti Alajoki 1970–1971
everstiluutnantti Kalevi Vallas 1971–1975
everstiluutnantti Vesa Leppämäki 1975–1979
majuri Jorma Inkinen 1979–1982
majuri Kari Höglund 1982–1985
majuri Matti Käpylä 1985–1986
majuri Pekka Majuri 1986–1988
majuri (everstiluutnantti -89) Jorma Aalto 1988–1991
everstiluutnantti Timo Kopra 1991 – 28. helmikuuta 1992
Mittauspatteriston tunnus
Helgoland

| Helgoland |
| --- | --- |
 lippu:  vaakuna
 Helgoland
 Koordinaatit: 54°11′N, 7°53′E 
Valtio:  Saksa
Osavaltio:  Schleswig-Holstein
Piirikunta:  Pinneberg
Hallinto:  
 – Pormestari:  Jörg Singer
Pinta-ala:  
 – Kokonaispinta-ala:  1,7 km²
Korkeus:  40 m
Väkiluku:  1 131
 – Väestötiheys:  665 as./km²
 
 www.helgoland.de  
Infobox OKVirheellinen NIMI-arvo: 
Helgolandin saaret satelliittikuvassa.
Helgolandin saaret lintuperspektiivistä nähtynä.
Helgoland (Helgolandin friisiksi deät Lun; Mooringin friisiksi Hålilönj) on Saksalle kuuluva, kahdesta saaresta koostuva alue Pohjanmeressä noin 70 kilometrin päässä Saksan rannikosta. Alueella asuu noin 1 400 ihmistä, ja se on osa Schleswig-Holsteinin osavaltiota. Saaret eivät kuulu Euroopan unionin tullialueeseen.
Helgoland on oma kuntansa Pinnebergin piirissä.
Maantiede

Helgolandin pääsaari Hauptinsel (”pääsaari”) on noin yhden neliökilometrin suuruinen. Sinne on myös keskittynyt kaikki asutus. Saarista pienempi, Düne (”dyyni”), on pinta-alaltaan 0,7 neliökilometriä. Saaret olivat yhteydessä toisiinsa vuoteen 1720 saakka, jolloin ne joutuivat tulvan johdosta toisistaan erilleen. Helgolandin korkein kohta sijaitsee pääsaarella, ja se kohoaa noin 61 metrin korkeuteen yli merenpinnan.
Historia

Helgoland kuului Tanskalle vuodesta 1714 vuoteen 1814, jolloin se siirtyi brittien hallintaan. Brittiläiset joukot olivat miehittäneet saaren jo vuonna 1807, ja tekivät siitä tuolloin brittiläisen siirtomaan. Kielin rauhassa Helgolandista tuli virallisesti osa Yhdistynyttä kuningaskuntaa.
Helgolandista alkoi muodostua suosittu matkailukohde J. A. Siemensin perustettua sinne merikylpylän vuonna 1826. Vuonna 1890 Britannia ja Saksa suorittivat vaihtokaupan, jossa Helgoland (ja Caprivin kaistale Länsi-Afrikasta) luovutettiin Saksalle ja Saksa puolestaan luovutti itäafrikkalaisen Sansibarin Britannialle sen protektoraatiksi.
1800-luvulla saarten lähellä käytiin kaksi meritaistelua:
Helgolandin taistelu (1849)
Helgolandin meritaistelu (1864)
Ensimmäisen maailmansodan aikana saarten lähellä käytiin toiset kaksi meritaistelua:
Helgolandin taistelu 28. elokuuta 1914
Toinen Helgolandin taistelu 1917
Helgoland jäi asumattomaksi liittoutuneiden pommitettua sitä 18. huhtikuuta 1945 toisessa maailmansodassa. Sodan jälkeen britit käyttivät Helgolandia sotilaallisiin tarkoituksiin. Sitä käytettiin muun muassa harjoitusalueena. 18. huhtikuuta 1947 Ison-Britannian kuninkaallinen laivasto yritti räjäyttää sen. Räjäytykseen käytettiin 6 800 tonnia räjähdettä ja se oli historian suurin ilman ydinaseita suoritettu räjäytys. Sen seurauksena Helgolandin pääsaari muun muassa muutti muotoaan. Räjäytyksen varsinaisena kohteena olivat saaren linnoitukset, mutta myös koko saaren tuhoutuminen oli hyväksyttävissäkenen mukaan?. Britit luovuttivat Helgolandin Saksan liittotasavallalle 1. maaliskuuta 1952, ja asukkaita alkoi muuttaa takaisin alueelle.
Luonto

Helgolandissa toimii arvostettu ja perinteikäs Helgolandin lintuasema, joka aloitti toimintansa jo 1800-luvulla.
Saarella on pieni luonnonsuojelualue Lummenfelsen. Sen pinta-ala on vain 1,1 hehtaaria.
Merituulet pitävät ilmansaasteiden ja siitepölyjen määrän saaren ilmassa pieninä, ja sinne tehdään terveysmatkoja.
Kieli

Helgolandissa puhutaan saksan lisäksi friisiä, tarkemmin pohjoisfriisin Helgolandin murretta. Pohjoisfriisillä on virallisen kielen asema Helgolandissa. Helgolandin murretta puhuu vain muutama sata, mutta sitä opetetaan saaren kouluissa. Helgolandissa puhuttu saksa on alasaksaa.
Aiheesta muualla

Helgoland.de (Arkistoitu – Internet Archive) (saksaksi, tanskaksi, englanniksi)
Lintuasema (saksaksi)
Kuvia tai muita tiedostoja aiheesta Helgoland Wikimedia Commonsissa
Colchester

| Colchester |
| --- | --- |
 Colchesterin kaupungintalo.
 Lippu:  Vaakuna
 Colchesterin sijainti Englannissa ja Essexissä.
 fiColchester 
 51°53′20″N, 0°54′14″E 
Valtio:  Yhdistynyt kuningaskunta
Osa:  Englanti
Hallintoalue:  Itä-Englanti
Kreivikunta:  Essex
Hallintopiiri:  Colchester
Hallinnon tyyppi:  Hallintopiiri
Maantiede
Kokonaispinta-ala:  31,5 km²
Metropolialue:  329 km²
Väestö
Väkiluku (2018):  136 268
Väestötiheys:  4 326 as./km²
Metropolialue:  192 523
Metropolialueen väestötiheys:  585 as./km²
Muuta
Motto:  No cross no crown   Ei ristiä eikä kruunua
 www.colchester.gov.uk 
Colchester on noin 136 000 asukkaan kaupunki ja 193 000 asukkaan hallintopiiri (borough) Essexin kreivikunnassa Itä-Englannissa. Se on kreivikunnan suurin kaupunki ja sijaitsee 83 kilometriä Lontoosta koilliseen. Sieltä kulkee pääkaupunkiin A12-tie ja Great Eastern Main Line -rautatielinja.
Britteinsaarten vanhimpana tunnettuna roomalaisena kaupunkina Colchester katsoo olevansa Britannian vanhin kaupunki.
Historiaa

Colchesteria on pidetty vanhimpana Rooman valtakunnan kaupunkina Britanniassa. Sen kelttinimi oli Camulodunon, joka tarkoittaa ’Camuloksen [kelttiläinen sodanjumala] linnoitusta’. Roomalaisten vuonna 43 tapahtuneen Britannian-valloituksen jälkeen paikalle rakennettiin legioonalaislinnoitus ja paikkakunnan nimi roomalaistettiin muotoon Camulodunum. Camulodunum toimi roomalaisten ensimmäisenä pääkaupunkina Britanniassa, mutta se tuhottiin Boudiccan johtamassa kansannousussa vuonna 61. Jonkin aikaa hävityksen jälkeen Lontoosta tuli uusi Britannian provinssin pääkaupunki. Rooman valtakunnan rajan siirryttyä pohjoisemmaksi Camulodunumista tuli colonia nimeltään Colonia Claudia Victricensis.
Itä-Anglian viikingit valloittivat Colchesterin ja suurimman osan Essexin kuningaskuntaa 800-luvun loppupuolella. Kaupunki pysyi viikinkien hallussa aina vuoteen 920, jolloin Edvard Vanhempi voitti sen haltuunsa.
Keskiaikaisen Colchesterin tärkein maamerkki on Colchesterin linna, jonka normannit rakensivat 1000-luvulla vanhan roomalaisen temppelin paikalle.
1500-luvun jälkipuoliskolla kaupunkiin muutti suuri määrä kutojia ja vaattureita Flanderista. Colchesterin keskustassa on yhä "hollantilaisena korttelina" (Dutch Quarter) tunnettu osa.
Urheilu

Kaupungin menestynein jalkapalloseura on Colchester United.
HMS Keppel

| HMS Keppel |
| --- | --- |


Aluksen vaiheet
Rakentaja:  John I. Thornycroft and Company, Woolston Portsmouthin telakka
Kölinlasku:  lokakuu 1918
Laskettu vesille:  23. huhtikuuta 1920
Palveluskäyttöön:  15. huhtikuuta 1925 Portsmouthissa
Poistui palveluskäytöstä:  24. kesäkuuta 1945
Loppuvaihe:  myyty romutettavaksi heinäkuussa 1945
Tekniset tiedot
Uppouma:  1 579 t (standardi) 2 041 t (max)
Pituus:  100,3 m (kokonaispituus)
Leveys:  9,6 m
Syväys:  3,73 m
Koneteho:  40 000 shp
Nopeus:  36 solmua
Miehistöä:  183
Aseistus
Aseistus:  5 x BL 4,7"/L45 Mk I -tykki 1 x 3" 20 cwt -ilmatorjuntatykki 2 x QF 2 naulan Mk I 6 x 21" (533 mm) torpedoputkea
HMS Keppel (viirinumero D84) oli Britannian kuninkaallisen laivaston Shakespeare-luokan laivueenjohtaja toisessa maailmansodassa.
Valmistus

Alus tilattiin telakan suunnittelemana huhtikuussa 1918 vuosien 1917-1918 laivasto-ohjelmassa John I. Thornycroft and Companyltä Woolstonista, missä köli laskettiin lokakuussa 1918 telakkanumerolla 982. Työt keskeytettiin marraskuussa aselevon astuttua voimaan, mutta niitä jatkettiin kuitenkin myöhemmin.
Alus laskettiin vesille 23. huhtikuuta 1920, minkä jälkeen runko hinattiin viimeisteltäväksi Portsmouthiin laivastontelakalle. Edelleen keskeneräinen alus siirrettiin helmikuussa 1923 Pembroken telakalle Walesiin, jossa se valmistui 15. huhtikuuta 1925.
Team Ahma

| Team Ahma |
| --- | --- |
 Ohjelman tunnusteksti.
Tyyli:  draama, komedia
Kestoaika:  noin 25 minuuttia
Luoja(t):  Taneli Mäkelä Pirkka-Pekka Petelius
Kehittäjä(t):  Taneli Mäkelä Pirkka-Pekka Petelius
Pääosissa:  Taneli Mäkelä Pirkka-Pekka Petelius Esko Hukkanen Raili Tiensuu
Alkuperämaa:  Suomi
Alkuperäiskieli:  suomi
Verkko:  Nelonen, Jim
Julkaistu:  1998
Esitetty:  11. tammikuuta 1998 – 30. kesäkuuta 2007
Tuotantokausia:  3
Jaksoja:  36
Tunnuskappale:  Team Ahma -tunnusteema
Tuotanto
Tuottaja(t):  Pirkka-Pekka Petelius
Ohjaaja(t):  Taneli Mäkelä, Mikko Mattila
Käsikirjoittaja(t):  Taneli Mäkelä Pirkka-Pekka Petelius
Säveltäjä(t):  Jussi Liski
Tuotantoyhtiö(t):  Pee Pee Visio (1998–1999) Tuotanto Oy Säihky (2005–2007)
Aiheesta muualla
IMDb 
Elonet
Team Ahma on vuosina 1998–2007 valmistunut suomalainen komediasarja. Sarjaa tehtiin yhteensä kolme tuotantokautta, joka koostui yhteensä 36 jaksosta.
Sarja sai alkunsa jo vuonna 1996 MTV3-kanavan Akkaa päälle -nimisen komediasarjan jaksosta "Team Ahma eli kertomus ystävyydestä, sankaruudesta ja rakkaudesta"
Tuotanto ja esitysajat

Vuonna 1997 aloittanut televisiokanava Nelonen tilasi Team Ahma -sarjan ja se oli kanavan ensimmäinen suomalainen draamasarjatuotanto. Sarjan tuotti Pirkka-Pekka Peteliuksen silloinen tuotantoyhtiö Pee Pee Visio (myöhemmin Tuotanto Oy Säihky). Sarjan ensimmäinen kausi, joka käsitti 15 jaksoa ensiesitettiin tammi-huhtikuussa 1998. Toinen tuotantokausi joka käsitti jälleen 15 jaksoa ensiesitettiin lokakuun 1998 ja helmikuun 1999 välisenä aikana. Vuonna 2005 sarjan DVD-julkaisua varten kuvattiin yksi uusi jakso nimeltään "Koeajotesti". Vuonna 2007 sarja sai jatkoa viiden uuden jakson verran. Sarjaa on esitetty ensiesityksensä jälkeen useampaan otteeseen uusintana televisiokanavilla Nelonen ja Jim.
Sarjan juoni

Sarja kertoo kahden ystävyksen, Jarno Ahman (Pirkka-Pekka Petelius) sekä Alpo Kurkisen (Taneli Mäkelä), vapaaehtoisesta maantiepalvelusta, jonka he nimeävät Team Ahmaksi. Akkaa päälle -sarjan jaksossa kaksikolla on käytössään Wartburg 353W Tourist -mallin auto. Nimikkosarjassaan he ajelevat sinisen värisellä Saab 95-mallin autolla. Perustettuaan vapaaehtoisen maantiepalvelun he kohtaavat erilaisia asiakkaita ja joutuvat erilaisiin kiintoisimpiin ja ennalta arvaamattomimpiin tilanteisiin.
Sarjan juoni > Jaksot

| Pilottijakso | Jakson juoniseloste |
| --- | --- |
Akkaa päälle: Team Ahma eli kertomus ystävyydestä, sankaruudesta ja rakkaudesta  (es. 23. joulukuuta 1996 MTV3) : Ystävykset Jarno Ahma ja Alpo Kurkinen pitävät vapaaehtoista maantiepalvelusta nimeltä Team Ahma, jossa he kohtaavat erilaisia asiakkaita.   Kaksikko on menossa kahville huoltoasemalle. Alpo rakastuu ensisilmäyksellä huoltoaseman myyjättäreen (Tiina Lymi), mutta epäilee, että hänen kaverinsa Jarnokin on. Tämän seurauksena Alpo muun muassa varastaa salaa rahaa heidän säästölippaastaan kihlasormusta varten ja varastaa kaksikon käyttämän maantiepalveluauton, jolla hän vie myyjättären ajelulle. Pysähdyttyään Alpo ojentaa sormuksen myyjättärelle, joka pitää siitä, jonka seurauksena he alkavat suutelemaan ja etenevät läheiseen ruohikkoon rakastelemaan. Yhtäkkiä auton käsijarru pettää, jolloin auto luisuu alas korkealta kalliolta ja räjähtää pudotessaan.  Samana iltana Alpo murtautuu autoliikkeeseen ja varastaa sieltä auton avaimet sekä myynnissä olevan auton. Seuraavana päivänä Alpo valehtelee Jarnolle tehneensä kaupat ja vaihtaneensa heidän autonsa uuteen kaikkineen irtaimistoineen. He huomaavat ihmisen avun tarpeessa tien varrella ja pysähtyvät auttamaan tätä. Pian paikalle saapuvat poliisit, jotka pyytävät, että heidän pitäisi siirtää autoaan, sillä se haittaa liikennettä. Poliisit lupaavat kuitenkin ohjata liikennettä ja laittavat valon vilkkumaan, josta Alpo hermostuu täysin. Poliisin huomatessa heidän autonsa varastetuksi, Alpo tunnustaa varastaneensa sen ja poliisit vievät hänet mukanaan. Alpolle saa selville, että huoltoaseman myyjätär on pettänyt häntä harrastamalla seksiä asiakkaan kanssa, josta murtuu täysin. Myöhemmin Alpo kirjoittaa kirjeen Jarnolle, jossa kertoo pääsevänsä vankilasta muutaman viikon päästä.
Sarjan juoni > Jaksot > 1. tuotantokausi (1998)

| Jakso | Jakson nimi |
| --- | --- |
1.: Turvallista matkaa
2.: Yllätys rajan takaa
3.: On the Road
4.: Taakse poistu
5.: Elämän kevät
6.: Honeymoon
7.: Julkisuuden henkilö
8.: Doublecheeseburger
9.: Delirium
10.: Morkkis
11.: Treffit
12.: Epäkehittynyt ego
13.: Uusi logo
14.: Nuori lempi
15.: Häät
Sarjan juoni > Jaksot > 2. tuotantokausi (1998–1999)

| Jakso | Jakson nimi |
| --- | --- |
16.: Dead End
17.: Jailhouse Rock
18.: Fotojukka
19.: Muutto
20.: Gerbiili
21.: Hissi
22.: Syksee
23.: Hangö
24.: Ylimääräinen nautinto
25.: Turvallista joulua
26.: Pelaruuspas
27.: Kalenteri
28.: Offside
29.: Autokauppa
30.: Bilika
Sarjan juoni > 3. tuotantokausi (2005–2007)

| Jakso | Jakson nimi |
| --- | --- |
31.: Koeajotesti
32.: Nelonen
33.: Gommi ja Pommi
34.: Juhannus
35.: Pariterapia
36.: Lapinlumo
Näyttelijät > Pääosissa

| 0 | 1 | 2 |
| --- | --- | --- |
|  Pirkka-Pekka Petelius  | … |  Jarno Arma   |
|  Taneli Mäkelä  | … |  Alpo Kurkinen   |
|  Esko Hukkanen  | … |  sotilasmestari Jaakko Ahma, Jarnon isä   |
|  Raili Tiensuu  | … |  Vappu Ahma, arnon äiti   |
|  Sari Siikander  | … |  LA-keskuksen hoitaja "Laa-neiti"   |
Näyttelijät > Muissa rooleissa

Sarjassa on esiintynyt useita suomalaisia näyttelijöitä, muun muassa:
| 0 | 1 | 2 |
| --- | --- | --- |
|  Johanna af Schultén  | … |  Karin Erhsten, kunnanlääkäri   |
|  Jope Ruonansuu  | … |  Hjördis, Alpon täti   |
|  Vesa Vierikko  | … |  Veikko Karatajev   |
|  Martti Suosalo  | … |  Jevgeni Peippo   |
|  Lasse Karkjärvi  | … |  Jukka Vikström,    |
Aiheesta muualla

Team Ahma -televisiosarjan viralliset internetsivut (arkistoidut sivut)
Team Ahman käyttämä sinisen värinen Saab 95-mallin auto.
Coface

Compagnie Française d'Assurance pour le Commerce Extérieur (COFACE) on Ranskan valtion vuonna 1946 perustama vientitukiorganisaatio. Valtio on muuttanut sen yritysmuotoon, jonka omistus on siirtynyt Natixis-pankkiryhmälle, mutta takana on valtionapu, jota annetaan ranskalaisille yrityksille.
Coface on vientitakuissa maailman suurin. Sillä on 160 000 asiakastapausta 93 maassa.. Coface UK palvelee Britteinsaarilla, Coface North America Pohjois-Amerikassa ja Coface Services Australia Australiassa.
Coface antaa omia riskiluokituksia 150 maalle.
Cofacen arvioimat riskit vuonna 2006.

  A1  A3  B  D

  A2  A4  C  ei saatavilla
Aiheesta muualla

Coface official website
Coface Australia official website
Coface UK official website
Coface Brazil official website
Coface Ireland official website
Coface North America official website
Coface Mexico official website
Coface Nederland official website
Coface Colombia official website[vanhentunut linkki]
Coface Ecuador official website
Coface Venezuela official website (Arkistoitu – Internet Archive)
Coface Perú official website
Coface Romania official website
Kompass International website
BdiCoface International website (Arkistoitu – Internet Archive)
BdiCode - Israel's leading companies ranking (Arkistoitu – Internet Archive)
Coface Sweden Official Website
Coface Finland Official Website
Niš

| Niš (serb>  Ниш) (lat. Naissus) |
| --- | --- |

 lippu:  vaakuna
 Niš
 Koordinaatit: 43°19′09″N, 21°53′46″E 
Valtio:  Serbia
Piirikunta:  Niš
Pinta-ala:  
 – Kokonaispinta-ala:  43,1 km²
Korkeus:  195 m
Väkiluku (2011):  183 164
 – Väestötiheys:  4 264 as./km²
Aikavyöhyke:  UTC+1
 – Kesäaika:  UTC+2
Postinumero:  18000
Suuntanumero(t):  +381 18
 
 www.ni.rs 
Infobox OKVirheellinen NIMI-arvo: 
Niš (serb. Ниш, lat. Naissus) on kaupunki Serbiassa. Vuoden 2011 väestönlaskennassa kaupungissa oli noin 183 200 asukasta. Niš on Nišavan alueen hallinnollinen keskus, ja se sijaitsee Nišavajoen varrella. Nišin teollisuus tuottaa koneita, tupakkaa ja sähkölaitteita. Kaupungissa sijaitsee kansallismuseo, vuonna 1887 perustettu kansallisteatteri ja yliopisto. Kaupungissa sijaitsee kansainvälinen lentokenttä Konstantin Veliki Aerodrom (Konstantinus Suuren lentokenttä). Kaupunki on Konstantinus Suuren syntymäkaupunki.
Historia

Antiikin aikana kaupunki tunnettiin  nimellä Naissus ja se sijaitsi Daakian provinssissa. Sen luona käytiin keisari Claudiuksen johtaman Rooman armeijan ja germaanien välinen verinen taistelu vuonna 269. Kaupunki tuhoutui hunnien vaelluksen aikana 400-luvulla ja oli Bulgarian hallinnassa 800-luvulta 1000-luvulle, jolloin siitä tuli osa Unkaria. Vuonna 1173 Niš siirtyi Bysantin hallintaan, mutta 1100-luvun lopulla siitä tuli osa Serbiaa. Osmanit hallitsivat kaupunkia suurimman osan ajasta 1300-luvun loppupuolelta vuoteen 1878 asti, jolloin Niš siirtyi takaisin Serbialle. Kaupunki kärsi paljon toisessa maailmansodassa.
Aiheesta muualla

Kuvia tai muita tiedostoja aiheesta Niš Wikimedia Commonsissa
Kaupungin keskustaa
Classical

| Classical Wolf Hoffmann |
| --- | --- | --- |

Studioalbumin tiedot
 Julkaistu: 22. syyskuuta 1997
 Tuottaja(t): Michael Wagener
 Tyylilaji: heavy metal klassinen musiikki neoklassinen metalli
 Kesto: 48.40
 Levy-yhtiö: Sony BMG
Wolf Hoffmann muut julkaisut
|   | Classical 1997 | Headbangers Symphony 2016 |
Classical on Acceptin kitaristin Wolf Hoffmannin ensimmäinen soololevy. Se julkaistiin 22. syyskuuta 1997. Levyllä on Hoffmannin rock-sovituksia tunnettujen säveltäjien Georges Bizetin, Edvard Griegin, Pjotr Tšaikovskin, Bedrich Smetanan, Maurice Ravelin, Ludwig van Beethovenin ja Edward Elgarin teoksista sekä yksi hänen itsensä säveltämänsä kappale, Western Sky.
Wolf Hoffmann soittaa levyllä kaikki kitaraosuudet, muissa soittimissa on vierailevia muusikoita, kuten Damn Yankeesin ja Lynyrd Skynyrdin rumpali Michael Cartellone, Giantin bassokitaristi Mike Brignardello, kosketinsoittaja Al Kooper ja Acceptin bassokitaristi Peter Baltes. Levy nauhoitettiin Michael Wagenerin studiossa Nashvillessä.
Kappaleet

Prelude – 1.52
In The Hall Of The Mountain King – 3.13
Habanera – 5.14
Arabian Dance – 5.14
The Moldau – 4.54
Bolero – 8.15
Blues For Elise – 3.59
Aragonaise – 4.27
Solveig's Song – 3.45
Western Sky – 4.25
Pomp & Circumstance – 3.43
Kokoonpano

Wolf Hoffmann – kitara
W. Anthony Joyner - basso (kappale 10)
Mike Brignardello - basso (kappale 2, 3, 5, 7, 9)
Peter Baltes - basso (kappale 11)
Michael Cartellone - rummut
Arvostelut

Album tip: Wolf Hoffmann - Classical
AllMusic Review by Bret Adams
Aiheesta muualla

(englanniksi)
Coloradon yleiskokous

| Coloradon yleiskokous |
| --- | --- |
 
Tyyppi
Tyyppi:  kaksikamarinen
Johto
Senaatin puheenjohtaja:  Leroy Garcia
Edustajainhuoneen puhemies:  KC Becker
Edustajia:  100 35 senaattoria 65 edustajainhuoneen jäsentä 
Kokouspaikka
 Colorado State Capitol
Coloradon yleiskokous (engl. Colorado General Assembly) on Coloradon osavaltion kaksikamarinen lainsäädäntöelin. Se muodostuu edustajainhuoneesta ja senaatista. Edustajainhuoneessa on kaikkiaan 65 edustajaa ja senaatissa 35 senaattoria. Lainsäädäntöelin ei kokoonnu ympärivuotisesti.
Yleiskokonuksen kokoontumispaikka on Colorado State Capitol, Denverissä. Yhdysvaltain demokraattisella puolueella on enemmistö sen molemmissa kamareissa.
Aiheesta muualla

Yleiskokouksen viralliset kotisivut